**11.pielikums**

2020.gada 6.aprīļa

līgumam par nacionālās references laboratorijas

pienākumu veikšanu un finansēšanu

**Par ambulatoro laboratorisko veselības aprūpes pakalpojumu sniegšanas un apmaksas kārtību Covid-19 pandēmijas laikā**

1. IZPILDĪTĀJS, organizējot un sniedzot personām ambulatoros laboratoriskos veselības aprūpes pakalpojumus koronavīrusa COVID-19 pandēmijas laikā līdz brīdim, kamēr valstī tiek atcelta ārkārtējā situācija, vai citam brīdim, par ko DIENESTS informēs atsevišķi:
	1. nodrošina ārstniecības iestādēm, kas sniedz stacionāros veselības aprūpes pakalpojumus, Neatliekamās medicīniskās palīdzības dienestam un SIA “Centrālā laboratorija” (turpmāk - Iestādes) transporta barotnes molekulāri bioloģiskiem izmeklējumiem (turpmāk - Konteiners) personu izmeklējamā materiāla uz koronavīrusa SARS-CoV-2 (turpmāk – Paraugs) transportēšanai. Konteineri Iestādei tiek izsniegti **Linezera ielā 3, Rīgā, no plkst. 8:00 līdz 24:00**, pamatojoties uz aizpildītu pieteikuma veidlapu Konteineru saņemšanai, kas ir pieejama IZPILDĪTĀJA mājaslapas vietnē;
	2. nodrošina Paraugu pieņemšanu no Iestādēm visu diennakti (24/7) Linezera ielā 3, Rīgā, kopā ar IZPILDĪTĀJA sagatavotu nosūtījuma veidlapu, kas izvietota IZPILDĪTĀJA mājaslapas vietnē;
	3. nodrošina visu paņemto Paraugu laboratorisko izmeklējumu veikšanu, tai skaitā prioritāri testējamām pacientu grupām (ja pieteikšanās brīdī tādas ir noteiktas), un to uzskaiti uz personu veidlapā Nr.024/u “Ambulatorais pacienta talons” un informācijas ievadi Veselības aprūpes pakalpojumu apmaksas norēķinu sistēmā „Vadības informācijas sistēma” (turpmāk – VIS) atbilstoši līguma par nacionālās references laboratorijas pienākumu veikšanu un finansēšanu (turpmāk – Līgums) 4.pielikuma 4.punkta nosacījumiem, norādot statistikas uzskaites manipulācijas:
		1. 47073R – “R COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS kvalitatīvai noteikšanai);
		2. 47075R – “R COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS apstiprināšanai)”;
		3. 47077R- “R COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS ātrai diagnostikai un diferenciāldiagnostikai) - izmeklējums ar  MULTI-PLEX reaģentiem”;
		4. 47078R- “R COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS ātrai diagnostikai un diferenciāldiagnostikai) - izmeklējums ar  GENEXPERT reaģentiem”;
	4. nosūta pārskatu par stacionēto personu testēšanas rezultātiem uz ārstniecības iestādes norādīto elektroniskā pasta adresi;
	5. nodrošina, ka personām, kurām Paraugu izmeklēšana veikta ambulatori, testēšanas rezultāti ir pieejami Līguma 2.1.12.apakšpunkta noteiktajā kārtībā;
	6. nodrošina ārstniecības iestādēm rezultātu skaidrošanu pa tālruni 29114493 vai, rakstot uz elektroniskā pasta adresi: lic.laboratorija@aslimnica.lv;
	7. sniedz informāciju Slimību profilakses un kontroles centram (turpmāk – SPKC) par veikto testu rezultātiem SPKC pieprasītā formātā.
2. DIENESTS apmaksā IZPILDĪTĀJAM:
	1. šī pielikuma 1.1.punktā noteiktajā kārtībā izsniegtos Konteinerus. IZPILDĪTĀJS iesniedz DIENESTAM atskaiti par izsniegto Konteineru skaitu un vienības cenu noteiktā laika periodā;
	2. izdevumus par individuālo aizsardzības līdzekļu (turpmāk – IAL) iegādi, ņemot vērā, ka:
		1. Parauga laboratoriskai izmeklēšanai IAL komplektu veido kombinezons (2 vienības maiņas laikā, kas ir 6 stundas, uz 1 darbinieku), respirators (maina ik pēc 2 stundām jeb vienai maiņai 3 vienības uz 1 darbinieku), aizsargbrilles (lieto atkārtoti pēc dezinfekcijas), iekšējie cimdi (2 pāri maiņas laikā uz 1 molekulāro biologu un 1 laborantu), nesterilie latex cimdi (4 pāri 1 darbinieka maiņas laikā), bahilas un halāts (2 vienības maiņas laikā uz 1 darbinieku). Maiņā strādā 4 laboranti un 2 molekulārbiologi, 4 reģistratori, 4 šķirotāji, savukārt diennaktī strādā 2 maiņas.
		2. IZPILDĪTĀJS iesniedz DIENESTAM atskaiti par iegādātajiem IAL Paraugu laboratoriskai izmeklēšanai, norādot iegādāto IAL nosaukumu, iepakojuma cenu bez PVN, iepakojuma cenu ar PVN, IAL skaitu vienā iepakojumā un izlietoto IAL skaitu;
	3. izdevumus par Paraugu laboratorisku testēšanu, ņemot vērā, ka:
		1. COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS kvalitatīvai noteikšanai) izmaksā EUR 43,61;
		2. COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS apstiprināšanai) izmaksā EUR 57,17;
		3. COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS ātrai diagnostikai un diferenciāldiagnostikai) - izmeklējums ar  MULTI-PLEX reaģentiem izmaksā EUR 170,37;
		4. COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS ātrai diagnostikai un diferenciāldiagnostikai) - izmeklējums ar  GENEXPERT reaģentiem izmaksā EUR 56,63;
		5. no pacienta netiek iekasēta samaksa par šajā pielikumā noteikto laboratorijas izmeklējumu veikšanu;
		6. IZPILDĪTĀJS iesniedz DIENESTAM atskaiti par veikto manipulāciju klāstu un skaitu, nodrošinot, ka atskaitē norādītā informācija sakrīt ar šajā pielikumā 1.3.punktā noteiktajā kārtībā uzskaitītajām manipulācijām.
3. IZPILDĪTĀJS līdz 2020.gada 5.maijam par februāra un marta mēnesi un līdz katra mēneša 15.datumam par nākamiem kalendāriem mēnešiem sagatavo un nosūta uz DIENESTA elektroniskā pasta adresi: nvd@vmnvd.gov.lv, šādus dokumentus par iepriekšējo kalendāro mēnesi:
	1. šā pielikuma 2.1., 2.2.2. un 2.3.6.apakšpunktā noteiktās atskaites;
	2. atsevišķu rēķinu par sniegtiem pakalpojumiem šī pielikuma noteiktā kārtībā atbilstoši atskaitēs iekļautai informācijai. IZPILDĪTĀJS rēķinā norāda tikai tos pakalpojumus, kas sniegti šī pielikuma noteiktā kārtībā, samazinot rēķina summu par reaģentu komplektu iegādes izdevumu summu (izlietotajiem reaģentiem), par kuriem iesniegta atskaite atbilstoši Līguma 10.pielikumam.
4. IZPILDĪTĀJS apņemas sniegt DIENESTAM operatīvu informāciju par Līguma ietvaros sniegtiem pakalpojumiem 24 stundu laikā no pieprasījuma saņemšanas brīža vai citā DIENESTA noteiktajā termiņā.
5. DIENESTS apņemas pārskaitīt IZPILDĪTĀJAM finanšu līdzekļus par nodrošinātiem un sniegtiem pakalpojumiem uz IZPILDĪTĀJA norādīto kontu 5 (piecu) darba dienu laikā no dienas, kad ir saņemtas šī pielikuma 3.punktā minētās atskaites un rēķins.
6. DIENESTS līdz katra mēneša 15.datumam var veikt pakalpojumu priekšapmaksu, pamatojoties uz IZPILDĪTĀJA iesniegumu.
7. DIENESTAM ir tiesības pašam vai pieaicinot attiecīgus speciālistus pārbaudīt sniegto pakalpojumu atbilstību šī pielikuma noteiktajām prasībām.

|  |  |
| --- | --- |
| **DIENESTS** | **IZPILDĪTĀJS** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_R.Neimane | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Paeglītis |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_K.Plūme |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Višņakovs |